REPUBLIKA HRVATSKA

KRAPINSKO-ZAGORSKA ŽUPANIJA

**OSNOVNA ŠKOLA MATIJE GUPCA**

 **GORNJA STUBICA**

MATIJE GUPCA 2, GORNJA STUBICA

KLASA:110-02/20-01/01

URBROJ: 2113/05-380-8-01-20-2

Gornja Stubica, 20.ožujka 2020. godine

Na temelju članka 7. Zakona o radu (Narodne novine broj 93/14, 127/17, 98/19), članka 72. Statuta Osnovne škole Matije Gupca Gornja Stubica i Upute Ministarstva znanosti i obrazovanja: Odluka Ministarstva znanosti i obrazovanja o izmjeni Odluke o obustavi izvođenju nastave u visokim učilištima, srednjim i osnovnim školama te redovnog rada ustanova predškolskog odgoja i obrazovanja i uspostavi rada na daljinu (KLASA: 602-01/20-01/00178, URBROJ: 533-01-20-0002 od 19. ožujka 2020. godine), ravnateljica Osnovne škole Matije Gupca Gornja Stubica donosi slijedeću:

**O D L U K U**

 **O ORGANIZACIJI RADA ZA VRIJEME PANDEMIJE COVID-19**

**I.**

Zbog sprječavanja širenja COVID-19 bolesti, uzrokovane virusom SARS -Cov-2.na radnom mjestu, donijeta je odluka da će u razdoblju od 23. ožujka 2020. godine pa do opoziva ove Odluke učitelji i stručni suradnici raditi kod kuće i to u skladu s procjenom odnosno tehničkim mogućnostima.

Rad učitelja i stručnih suradnika radi provođenja nastave na daljinu odvija se u običajnom opsegu radnog vremena.

Obveze učitelja su:

* osigurati kontakte i način komunikacije (virtualna učionica, telefon, e-mail), svaki dan biti dostupan barem određeno vrijeme u virtualnoj školskoj zbornici,
* obvezno održavanje nastave na daljinu odvija se u običajnom opsegu radnog vremena,
* obvezna priprema sadržaja,održavanje komunikacije s učenicima, roditeljima Školom i Ministarstvom znanosti i obrazovanja te davanje povratne informacije učenicima i roditeljima,
* sudjelovanje u drugim aktivnostima prema uputi ravnatelja i MZO-a.

Obveze stručnih suradnika su:

-Stručni suradnik knjižničar je u opsegu uobičajenog radnog vremena dužan biti na raspolaganju vezano uz pretraživanje izvora i knjiga te s učenicima i nastavnicima komunicirati na redovitoj osnovi. Dužan je biti uključen u virtualnu zbornicu i prema potrebi u virtualne razrede te davati pomoć učiteljima u kreiraju sadržaja i upotrebe materijala, uz reguliranje autorskih prava.

-Stručni suradnici pedagog i psiholog dužni su u opsegu uobičajenog radnog vremena savjetovati učitelje i učenike vezano uz razrednu dinamiku u online okruženju te predlagati rješenja i upute o pristojnom ponašanju u online okruženju, reagirati na neprihvatljive oblike ponašanja, kao i davati potporu u kriznim situacijama i biti uključeni u virtualnu zbornicu, a po potrebi i u virtualne razrede.

Rad učitelja i stručnih suradnika radi provođenja nastave na daljinu odvija se u skladu s Odlukama o tjednom i godišnjem rasporedu radnih obveza za šk. god. 2019./2020.

Nastava na daljinu odvija se kontinuirano radnim danom, prema rasporedu sati.

**II.**

Ravnateljica će obavljati poslove od kuće u skladu s tehničkim mogućnostima u uobičajenom opsegu radnog vremena a u slučaju potrebe obavljanja važnih, neodgodivih poslova dolazi u Školu.

Administrativno osoblje također će obavljati rad kod kuće i to u skladu s procjenom odnosno tehničkim mogućnostima u uobičajenom opsegu radnog vremena a u slučaju obavljanja važnih, neodgodivih poslova na poziv ravnateljice doći će u Školu.

III.

Iznimno od točke I. i II. ove Odluke rad u Školi odvija se samo kada je to nužno radi kontinuiranog izvođenja nastave na daljinu i prihvata djece koja pohađaju razrednu nastavu u slučajevima kad su oba roditelja zaposlena i nemaju drugu mogućnost zbrinjavanja djece odnosno kada je to potrebno radi obavljanja ostalih nužnih poslova.

Ostali nužni poslovi su poslovi održavanja i kontrole centralnoga grijanja u Školi, poslovi čišćenja Škole koji su nužni radi provođenja mjera zašite sprječavanja širenja zaraze te poslovi koji su žurni radi ostvarivanja prava učenika, roditelja i radnika Škole.

Poslovi iz stavka 2. ove točke provode se samo s nužnim osobljem vodeći računa o kriterijima rizičnosti (zdravstveno stanje, blizina i način dolaska na posao, obveze radnika o brizi za starije nemoćne osobe).

Nužno osoblje (dežurni) domari i spremačice rade sukladno rasporedu rada kojega utvrđuje ravnateljica.

IV.

Za vrijeme trajanja pandemije Škola neće neposredno raditi sa strankama, osim u osobito hitnim slučajevima, svaki dan na e-mail adresa: osmggs@os-mgupca-gornjastubica.skole.hr .

V.

Ravnateljica je koordinator za zaštitu od bolesti COVID-19, uzrokovane virusom SARS -Cov-2. i odgovorna osoba za provođenje mjera zaštite i sprječavanja širenja zaraze kao i za organizaciju i provođenje rada iz ove Odluke.

VI.

Radnici potpisuju Izjavu da imaju uvjete za rad kod kuće u skladu s Uputom Ministarstva znanosti i obrazovanja Klasa: 602-01/20-01/00178, Urbroj: 533-01-20-0002 od 19. ožujka 2020. godine.

Izjave su sastavni dio ove Odluke.

**VII.**

Ova Odluka stupa na snagu danom donošenja i primjenjuje se do opoziva.

Ova Odluka objavljuje na oglasnoj ploči i mrežnim stranicama Škole i dostavlja svim radnicima Škole.

 Ravnateljica:

Sanja Knezić, prof.

**OBAVIJEST O ORGANIZACIJI RADA OŠ MATIJE GUPCA GORNJA STUBICA OD 23.03.2020.**

U skladu s Odlukom Vlade RH o organizaciji rada tijela državne uprave za vrijeme trajanja epidemije bolesti COVID-19 uzrokovane virusom SARS-CoV-2 od 20.03.2020. god. Škola do daljnjega neće neposredno raditi sa strankama (učenici, roditelji i dr.) osim u osobito hitnim situacijama i uz prethodnu najavu:

na e-mail adresa: osmggs@os-mgupca-gornjastubica.skole.hr .

Sanja Knezić, koordinator za zaštitu od bolesti COVID-19, uzrokovane virusom SARS -Cov-2.

Tajnica i računovođa rade od kuće, po pozivu poslodavca dolaze na posao u matičnu školu. Ravnateljica radi od kuće, po potrebi dolazi u školu.

Nužno osoblje (dežurni): domari i spremačice

Raspored rada od 24.3. do 3.4.2020.

Domar Luka Drempetić radi od 24.3. do 3.4.2020. od 7,00 do 15,00 sati svaki dan
Domar Jadranko Kosec radi od 6.4. do 17.4. 2020. od 7,00 do 15,00 sati svaki dan

Spremačice u MŠ rade od 9 do 17, s mogućnošću skraćenja od 1 sata, do 16 sati po potrebi(kad nema radnika)

Utorak 24.3. - Mirjana Jakšić od 9,00 do 17,00 sati
Srijeda 25.3. - Mirjana Jakšić od 9,00 do 17,00 sati
Četvrtak 26.3. – Snježana Klanjčić od 9,00 do 17,00 sati
Petak 27.3. - Snježana Klanjčić od 9,00 do 17,00 sati

Ponedjeljak 29.3. – Štefanija Hegol od 12,00 do 16 sati
Utorak 30.3. – Biserka Drempetić od 9,00 do 17,00 sati
Srijeda 31.3. - Biserka Drempetić od 9,00 do 17,00 sati
Četvrtak 1.4. - Mirjana Jakšić od 9,00 do 17,00 sati
Petak 2.4. - Mirjana Jakšić od 9,00 do 17,00 sati i dalje se rotiraju

PŠ Dobri Zdenci, Hum Stubički svaki dan od 8,00 do 11,00
PŠ Dubovec – pom, srij,petak od 8,00 do 10,00
PŠ Sveti Matej – po potrebi i pozivu (rizična skupina)